Atès el que disposa el Decret de creació dels premis Catalunya d'educació, de reconeixement social a mestres, professores, professors, centres d'ensenyament i institucions impulsores de l'escola catalana, i en exercici del que preveu la seva disposició final primera,
Podran ser proposats per al premi Catalunya d'educació:
a) Mestres, professores o professors que han excel·lit en l'exercici de la seva tasca docent.
b) Centres docents que imparteixin ensenyaments de règim general o especial degudament autoritzats pel Departament d'Ensenyament i que hagin dut a terme experiències reeixides d'innovació pedagògica.
c) Institucions que hagin contribuït al procés de construcció d'una escola catalana de qualitat al servei de la societat catalana i que s'hagin distingit per la defensa de l'educació i els seus valors.
Poden fer propostes de concessió dels premis:
a) La consellera d'Ensenyament.
b) Els òrgans institucionals de participació i consulta: Consell Escolar de Catalunya, consells escolars territorials i municipals.
c) Les federacions i associacions de municipis i comarques de Catalunya i els ajuntaments associats.
d) Les organitzacions sindicals representants del professorat.
e) Les federacions i associacions de moviments de renovació pedagògica de Catalunya.
f) Les federacions i associacions de mares i pares d'alumnes de Catalunya.
h) El Consell Català de la Formació Professional.
j) El Col·legi Oficial de Doctors i Llicenciats en Filosofia i Lletres i en Ciències de Catalunya.
Les propostes de concessió dels premis es presentaran dins el termini comprès entre l'1 i el 30 de novembre de cada any mitjançant una comunicació adreçada a la consellera d'Ensenyament.
Les propostes hauran de fer constar les dades d'identificació de la persona, centre docent o institució proposada per a l'obtenció del premi i els mèrits acreditats que en justifiquin la concessió.
La concessió del premi requerirà la conformitat de la persona, centre docent o institució premiada.
Els premis seran concedits per un jurat amb la composició següent:
a) La consellera d'Ensenyament, o la persona en qui delegui, que el presidirà i tindrà vot de qualitat.
b) Un director o directora general del Departament d'Ensenyament, designat per la consellera.
c) La persona que ostenti la presidència del Consell Escolar de Catalunya.
d) Un representant de les universitats catalanes, nomenat pel Departament d'Universitats, Recerca i Societat de la Informació, a proposta del Consell Interuniversitari.
e) Dos representants de les federacions i associacions de municipis i comarques de Catalunya.
f) Dos representants de les federacions i associacions de mares i pares d'alumnes de Catalunya, un de centres públics i un de privats.
g) Un representant de les federacions i associacions de centres docents de titularitat privada de Catalunya.
h) Un representant de les organitzacions sindicals amb representants en el sector de l'ensenyament públic i un altre del sector de l'ensenyament en centres concertats.
i) Un representant de les juntes centrals de directors i directores de centres del Departament d'Ensenyament.
j) Dues personalitats de reconegut prestigi en el món de l'educació, designats per la consellera d'Ensenyament.
k) Un representant del Consell Català de la Formació Professional.
l) Un representant del Col·legi Oficial de Doctors i Llicenciats.
m) Un representant de les organitzacions patronals i un de les organitzacions sindicals més representatives.
n) Un representant de les associacions d'alumnes.
La cap del Gabinet de la consellera d'Ensenyament actuarà de secretària del jurat, amb veu però sense vot.
Es podrà concedir un premi en cadascuna de les tres categories esmentades a l'article 1 d'aquesta disposició en cada convocatòria anual.
El jurat podrà proposar, a més, la concessió d'un premi amb caràcter extraordinari per l'excepcionalitat de la personalitat, centre docent o institució.
El jurat donarà a conèixer les persones, centres docents i institucions premiades en el decurs d'un acte solemne.
Barcelona, 18 d'octubre de 2001